નર્મદા જિલ્લો પ્રવાસન ક્ષેત્રે હરણફાળ ભરી રહ્યોં છે, ત્યારે નર્મદા જિલ્લાધમાં ટુરીઝમ સર્કિટ હેઠળ દેવમોગરા, વિશલખાડી, માલ-સમોટ, ડુમખલ, ઝરવાણી, નિનાઇ-ધોધ, કોકમ વગેરે જેવા સ્થળોની માળખાગત સુવિધા માટે ટુરીઝમ સર્કિટ તૈયાર કરવાની સાથોસાથ પ્રવાસન હેઠળ સ્થાનિક લોકોને રોજગારી મળી રહે તેવા ઘનિષ્ઠા પ્રયાસો હાથ ધરવાની ચર્ચા-વિચારણા કરાઇ હતી. સાથે સંસદસભ્ય મનસુખ વસાવા દ્વારા જિલ્લાના ધમણાચા ગામ પાસે નર્મદા નદીના તટ પાસે ઐતિહાસિક શુકદેવજી મંદિર, માર્કન્ડેય મહાદેવ મંદિર તેમજ વેદવ્યાસજી મંદિર સંકુલ પરિસરના વિકાસ સંદર્ભે ડામર રોડ, આર.સી.સી. રોડ, સંરક્ષણ દિવાલ અને સેનીટેશનની પુરતી સુવિધાઓ મળી રહે તે માટે કરાયેલી મૌખિક દરખાસ્ત સંદર્ભે જરૂરી કાર્યવાહી કરવા તેમજ ડુમખલ પ્રવાસન સ્થળના વિકાસ સંદર્ભે મુલાકાત લઇ તેની પ્રાથમિક દરખાસ્ત તૈયાર કરવા સંબંધિતોને કલેક્ટર નિનામાએ સૂચના આપી હતી.